**Polufinale 1.- 05. 05. 2015.**

Marina je od 2010. u vezi s Markom. Od siječnja 2011. godine počeli su živjeti zajedno kod Marine u kućanstvu s njezinom sestrom i njezinim roditeljima. Dana 31. prosinca 2012. rodila im se kći Veronika. Ubrzo nakon toga Marko je imao niz sukoba s ukućanima te se u travnju 2013. iselio iz kuće. Dana 7. rujna 2013. godine Centar za socijalnu skrb podnio je prijavu policiji navodeći između ostalog da je tog danaMarko došao u Centar tvrdeći da ima bombu koju će baciti na bivšu suprugu Marinu i kćer Veroniku. Dana 10. rujna 2013. Marina je podnijela kaznenu prijavu protiv Marka, navodeći je da je u razdoblju od travnja 2013. godine Marko u više navrata dolazio u kuću njezinih roditelja gdje je živjela s kćeri Veronikom i govorio je da će nju i kćer ubiti bombom ako ne pristane vratiti mu se. To je isto ponavljaou čestim telefonskim pozivima te učestalim SMS porukama upućenim Marini.Dana 4. listopada 2013. Marku je određen istražni zatvor nakon što je 28. rujna 2013. protiv njega pokrenut kazneni postupak. U psihijatrijskom mišljenju pribavljenom tijekom postupka navedeno je kako slijedi: „Marko je osoba koja pati od dubokog poremećaja osobnosti povezanog s urođenom disfunkcijom mozga i nepovoljnim odgojnim okolnostima u djetinjstvu te je dijagnosticiran mješoviti poremećaj osobnosti. U kontekstu tog poremećaja, optuženikova reakcija na problematične situacije svodi se na neodgovarajući i patološki obrambeni mehanizam s precijenjenim idejama i s tim povezanim aktivnostima. Njegova sposobnost voljnog kontroliranja i shvaćanja značenja i posljedica svoga čina *temporecriminis*je nedvojbeno bila u značajnoj mjerireducirana te postoji velika vjerojatnost da će ponoviti isto ili slično kazneno djelo."

A1. Marko je ostvario obilježja kaznenog djela prijetnje.

N1. Marko nije ostvario obilježja kaznenog djela prijetnje, već kaznenog djela nametljivog ponašanja.

A2.Marko je bio smanjeno ubrojiv *temporecriminis* te bi zbog duševnih smetnji mogao u budućnosti počiniti teže kazneno djelo pa mu zbog toga sud treba izreći sigurnosnu mjeru obveznog psihijatrijskog liječenja.

N2.Marko je bio neubrojiv *temporecriminis*i opasan je za okolinu te ga zbog toga treba prisilno smjestiti u psihijatrijsku ustanovu.

A3.Marko i dalje predstavlja opasnost za Marinu i Veroniku, pa i za društvo u cjelini,te njegovi postupci zaslužuju osudu, uslijed čega, unatoč bitno smanjenoj ubrojivosti, sudtreba izreći bezuvjetnu zatvorsku kaznu.

N3. Marku se zbog neubrojivosti sud ne može izreći zatvorska kazna, ali zato sud treba izreći sigurnosnu mjeru zabrane približavanja Marini i Veroniki kako bi se prevenirale daljnje protupravneradnje prema njima.

A4. Marina je ostvarila obilježja kaznenog djela povrede djetetovih prava u razdoblju od 31. prosinca 2012. do travanja 2013. godine jer je trpila neprimjerena ponašanja od strane Marka kojim je povrjeđivao prava Veronike.

N3. Marina nije ostvarila obilježja kaznenog djela povrede djetetovih prava u razdoblju od 31. prosinca 2012. do travanja 2013. godine iako je trpila neprimjerena ponašanja od strane Marka kojim je povrjeđivao prava Veronike.